Norsk trekkvogn, men svensk tilhenger. Slik er det blitt i transportbransjen.
Anthun liker ikke dekkene på hengeren. Hard gummi som lar hjulet vare lenge, men som kan være farlige på nordisk vinterføre.
- Flere er drept i trafikken på grunn av slike dekk, sier Anthun og klasker neven i gummien. Felles regler for hele Europa gjør at tvilsomme dekk slipper inn på norske veier.
Han klatrer opp i førerhuset, sparker av seg skoene og setter seg bak rattet på sokkelesten. Det er best slik, mener han.